ดาวโจนส์ปิดที่10,190.89จุด ลดลง20.18จุด
ดัชนีดาวโจนส์ปิดที่ 10,190.89 จุด ด้านน้ำมันดิบปิดที่ 75.12 ดอลล์ จากความวิตกกังวลเรื่องเศรษฐกิจของยุโรป
15 มิ.ย. 2553

ดัชนีดาวโจนส์ปิดที่ 10,190.89 จุด ด้านน้ำมันดิบปิดที่ 75.12 ดอลล์ จากความวิตกกังวลเรื่องเศรษฐกิจของยุโรป 
ปิดการซื้อขายตลาดหุ้นสหรัฐ ดัชนีเพิ่มขึ้นในช่วงแรก หลังข้อมูลล่าสุดระบุว่า ผลผลิตด้านอุตสาหกรรมของ 16 ประเทศในกลุ่มยูโรโซนขยายตัวเพิ่มขึ้นมากกว่าที่คาดการณ์ไว้ ส่งผลให้เงินยูโรแข็งค่าขึ้นไปอยู่เหนือ 1.22 ดอลลาร์สหรัฐเป็นครั้งแรก นับตั้งแต่วันที่ 4 มิถุนายน อย่างไรก็ดี นักลงทุนกลับเทขายหุ้นในช่วงท้าย เนื่องจากยังไม่เชื่อว่าเศรษฐกิจยุโรปกลับมาฟื้นตัวแล้ว ด้านราคาน้ำมันดิบตลาดไนเม็กซ์ เพิ่มขึ้น 1.34 ดอลลาร์สหรัฐ ไปปิดที่ 75.12 ดอลลาร์สหรัฐ/บาร์เรล ทำให้หลังปิดตลาด ดัชนีดาวโจนส์ ปิดที่ 10,190.89 จุด ลดลง 20.18 จุด 0.20% ดัชนีแนสแดค ปิดที่ 2,243.96 จุด เพิ่มขึ้น 0.36 จุด หรือ 0.02% ดัชนีเอสแอนด์พี ปิดที่ 1,089.63 จุด ลดลง 1.97 จุด หรือ 0.18%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,202.13 จุด เพิ่มขึ้น 38.45 จุด หรือ 0.74% ดัชนี DAX ตลาดแฟรงก์เฟิร์ต ปิดที่ 6,125 จุด เพิ่มขึ้น 77.17 จุด หรือ 1.28% และดัชนี CAC 40 ตลาดปารีส ปิดที่ 3,626.04 จุด เพิ่มขึ้น 70.52 จุด หรือ 1.98% ส่วนราคาน้ำมันดิบเบรนต์ ตลาดลอนดอน ปิดที่ 75.20 ดอลลาร์สหรัฐ/บาร์เรล เพิ่มขึ้น 85 เซนต์
ราคาทองคำตลาดนิวยอร์ก ปิดที่ 1,223.30 ดอลลาร์สหรัฐ/ออนซ์ ลดลง 5.60 ดอลลาร์สหรัฐ